
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. április 19-én tartandó ülésére

11. napirendhez

Tárgy: Civil szervezetek 2012. évi pályázati támogatása

Tisztelt Képviselő-testület!

Az Önkormányzat a helyi önszerveződő közösségek pénzügyi támogatásának rendjéről szóló, többször módosított 1/2010. (II. 3.) önkormányzati rendelete (Ör.) alapján idén is kiírta pályázatát a Sülysápon tevékenykedő civil szervezetek támogatására. A pályázat benyújtásának határideje 2012. március 20-a volt, mely határidőig 17 db pályázat érkezett, összesen 12.990.000,- Ft támogatási igénnyel.

A 2012-es évre egy, korábban rendszeresen pályázó civil szervezet (Sülysápi Amatőrcsillagász Közhasznú Egyesület) nem nyújtott be pályázatot, egy új civil szervezet azonban megjelent a pályázók között, jelesül az Atom Dance Tánccsoport. 
A Képviselő-testület a 2012-es évre felhasználható támogatási keretet 7.500.000,-Ft-ban határozta meg. 

Az Ör. rendelkezései szerint támogatás személyi jellegű kiadásokra nem igényelhető, közműdíjak, illetve szolgáltatási díjak fizetésére pedig csak a dokumentáltan a pályázó tulajdonában vagy használatában álló ingatlanok, eszközök tekintetében igényelhető.

A pályázati kiírásban megjelölt határidőn túl benyújtott pályázat érvénytelen, így támogatásban nem részesíthető.

A beérkezett pályázatokat az Oktatási, Művelődési és Sport Bizottság megvizsgálja, véleményezi és indokolással ellátott javaslatot tesz a Képviselő-testület felé, a keretösszegen belül, a támogatás odaítélésére, illetőleg pályázóként annak összegére. 
Az Oktatási, Művelődési és Sport Bizottság vizsgálata különösen arra terjed ki, hogy az önszerveződő közösség tevékenysége mennyiben közérdekű, illetőleg a támogatásban részesítendő célkitűzés a köz javát mennyiben szolgálja és szakmai szempontból mennyiben megvalósítható.
Az Oktatási, Művelődési és Sport Bizottság vizsgálja továbbá, hogy
· az önszerveződő közösség az előző évben kapott pénzügyi támogatással megfelelően elszámolt-e;

· a támogatásban részesítendő cél megvalósításához – a támogatás esetleges összegét is figyelembe véve – rendelkezik-e a megfelelő pénzügyi és egyéb feltételekkel;

· a támogatásban részesítendő cél megvalósítása igényli-e az önkormányzat egyéb támogatását;

· a támogatásban részesítendő cél megvalósítása pénzügyi támogatás helyett támogatható-e más, alkalmasabb módon,

· a pályázó tervezett éves vagy egyedi programjának megtervezése során figyelembe vette-e a Képviselő-testület által a tárgyévre jóváhagyott települési rendezvénynaptár programjait.

Nem részesíthető pénzügyi támogatásban az az önszerveződő közösség

· amely az előző évben kapott pénzügyi támogatással nem, vagy nem megfelelően szá​molt el;

· az előző évben kapott támogatást – képviselő-testületi döntés nélkül - a támogatási szerződésben jóváhagyott céltól eltérően használta fel.

· amely a pályázatában megtévesztő vagy valótlan adatot szolgáltatott,

· amelynek lejárt esedékességű köztartozása van,

· amely a tárgyévet megelőző évben kapott támogatást, de az év során nem adott hírt a támogatott cél szerinti tevékenységéről legalább két alkalommal a helyi önkormányzati lapban.

A pályázatok elbírálása során a Képviselő-testület dönthet úgy is, hogy pénzügyi támogatás helyett a kért támogatást más formában biztosítja, feltéve, hogy a támogatás más módja a pályázó által megjelölt cél megvalósításának támogatására alkalmas.

A Képviselő-testület kedvező elbírálása esetén a pénzügyi támogatás megálla​pításáról szóló határozatban meg kell jelölni azt is, hogy a támogatás felhasználása milyen célra történhet.

A képviselő-testületi döntés pályázókkal történő közléséről és a 2. melléklet szerinti támogatási szerződés megkötéséről a polgármester gondoskodik a döntést követő 30 napon belül.

Ide vonatkozóan tájékoztatjuk a Képviselő-testületet, hogy a tavalyi pályázatok elszámolásának ellenőrzése megtörtént, a Pénzügyi, Településfejlesztési és Ügyrendi Bizottság – kisebb hiánypótlásokat követően – minden beszámolót elfogadott. 

Az előterjesztés mellé csatolt összesítő táblázat tartalmazza a civil szervezetek tevékenységét, pályázati céljait, az előző évben kapott támogatások és az idei évre igényelt támogatások összegét. /A pályázati anyagok a Polgármesteri Hivatalban bármikor, illetve az ülések alkalmával megtekinthetők./
A fentiek figyelembevételével, kérem a Képviselő-testületet a 2012. évi pályázatok szíves elbírálására!

…/2012. (IV. 19.) ÖKT határozati javaslat

Sülysáp Nagyközség Önkormányzatának Képviselő-testülete a helyi önszerveződő közösségek pénzügyi támogatásának rendjéről szóló 1/2010. (II. 3.) önkormányzati rendelete alapján

1./ A helyi önszerveződő közösségeket pályázataikban megfogalmazott 2012. évi céljaik megvalósításában az alábbiak szerint támogatja:
	
	Szervezet
	Támogatott cél
	Támogatási összeg (Ft)

	1. 
	Arany Liliom Alapítvány 
	1 db tükörreflexes, digitális fényképezőgép beszerzése 
	

	2. 
	Atom Dance tánccsoport
	versenyeztetés, KI-MIT-TUD
	

	3. 
	Barátság Nyugdíjas Klub
	Tápiómenti Nyugdíjas Találkozó
	

	4. 
	Bogdán Flórián Önkéntes Tűzoltó és Polgárőr Egyesület
	szertárépítés, működési kiadások
	

	5. 
	Falu Érdekvédelmi Közösség
	majális, szüreti vígasság, teremlabdarúgó kupa
	

	6. 
	Gyermekszív Nagycsaládosok Sülysápi Egyesülete
	kirándulás, karácsonyi ajándékozás 
	

	7. 
	Maglódi (Sülysápi) Református Egyházközség
	táboroztatás, hitéleti tevékenység
	

	8. 
	Magyar Pünkösdi Egyház Sülysápi Gyülekezete
	emeleti helyiség felújítása, járólap cseréje, festés, lépcső felújítás, vizesblokk felújítás
	

	9. 
	Sülysáp I. Rk. Egyházközség
	ifjúsági táborok, zarándoklat megvalósítása
	

	10. 
	Sülysáp II. Rk. Egyházközség
	működési kiadások (rezsi, irodaszer, egyéb anyagbeszerzés)
	

	11. 
	Sülysáp Községi Sportkör /futball/
	
	

	12. 
	Sülysáp Községi Sportkör /kézilabda/
	sport (kézilabda)
	

	13. 
	Sülysáp Községi Sportkör /taekwon-do/
	sporttevékenység, működési kiadások
	

	14. 
	Sülysápi Gyerekfoci Egyesület
	működési kiadások, Malom utcai pályán lelátó építése
	

	15. 
	Sülysápi Nyugdíjas Hagyományőrző Pávakör
	működési kiadások, 20 éves a Pávakör rendezvény 
	

	16. 
	Tápiómente Ökölvívó Egyesület
	versenyeztetés költségei, verseny rendezése
	

	17. 
	Tápiómenti Kisbárka Egyesület
	működési kiadások
	

	18. 
	Tápiómenti Tömegsport Alapítvány
	sülysápi futónap, működési kiadások
	


19. A pályázati támogatást a költségvetés „Civil szervezetek működési támogatása” keretének terhére biztosítja. 

20. Felkéri a polgármestert a szükséges intézkedések megtételére. 

Határidő: 1./-2./ azonnal; 2012. május 19.
Felelős: polgármester 

Sülysáp, 2012. április 11.


Horinka László s.k.


polgármester

Láttam!
Sülysáp, 2012. április 12.

Tóth Krisztina s.k.

jegyző

